AJAKOHAST OTSE TAEVAST
Rõõm näha jälle!
Vaatate saadet "Ajakohast otse taevast".
Millest sa täna õpetad?
Ütleme nii, et: kui sa arstile lähed, siis sa loodad ju ta käest abi saada.
Või vähemalt mingitki nõu või diagnoosi,
mis annab teada, kus omadega oled ja mis suunas vaja edasi liikuda.
Minnes aga pastori juurde, on sul samuti õigus loota abile.
Oleme astunud hiljaaegu uude aastasse - 2014 aastasse.
Kuna usklikud elavad kõigi teiste inimestega samas maailmas,
on neilgi omad väljakutsed, mis ühised kõigi teistega.
Me kõik vajame, et me majandusasjad oleks korras,
et me tervis oleks korras ja eluaseme ning pereteemad kaetud.
Samuti kõik töökohaga seonduv.
Erinevus seisneb ehk pere suurustes -
kas ja kui paljukesi koos elatakse, palju on lapsi ja lapselapsi jne.
Kuid laias laastus on meil kõigil sarnased vajadused.
Seetõttu, mis meie saadetesse puutub,
siis usun, et Jumal tahab anda nende kaudu
nii jõudu kui inspiratsiooni;
kinnitada su usku, et jaksaksid ikka oma usuteel edasi minna. - Just.
Kuid enamus me elust kulgeb siiski argipäeva rütmis.
Nii on. Tänu Jumalale, et me ei viibi ainult jumalateenistustel.
Nii et me vajame nii Jumala Sõna kui ka Jumala abi.
Samas usun, et mõned just peaks käima rohkem jumalateenistustel,
kuna on mitmeid, kes käivad kirikus, kuidas juhtub.
Kas siis, kui neile sobib või veelgi enam - siis, kui vesi ahjus.
Kui rääkisin ennist arsti juures käimisest,
siis me ei käi ju seal harjumuse pärast iga nädal,
vaid ikka siis, kui vajame vastuseid või teha analüüse oma tervise kohta.
Usuelu elamine on aga paljuski sarnane igapäevaelu vajadustega:
näiteks söömise ja joomisega.
Kui palju vett inimene päevas vajab? - 2-3 liitrit.
Vahel mõtleme, miks meil küll kõhuhädad on ja süsteem ei toimi.
Aga seetõttu, et me ei joo piisavalt.
Mäletan hästi, kuidas mul oli aastaid tagasi kõhuga probleeme
ja mul oli ka väike jämesoole lõikus.
Kuid siis tuli üks jutlustaja meile külla
ja üheskoos kohvilaua taga istudes ta ütles: "See on vähese vee viga!"
Kuid lisaks joomisele peame me ka sööma.
See võib küll tunduda kummalisena,
aga kui sööksime pisut sagedamini ja väiksemaid portsjoneid,
oleks me enesetunne palju parem ja riided istuksid ka paremini.
Ehk siis - Jumal tahab, et meil läheks hästi.
Ja neist asjadest nii selles kui ka tulevastes saadetes räägimegi.
Nii et vaadake meid ise ja kutsuge naabrid ka kampa.
Vaatama nii TV7 üldiselt kui siis ka meie saadet.
Oleme eetris igal neljapäeva õhtul.
Mis sa arvad pealkirjast: "Jumal ilmub oma templis."
Osa meie halvast enesetundest ja asjade mittetoimimisest
on tingitud sellest, et meil on väärarusaamad usuelust.
Nagu te teate, meil on iganädalased tele ja raadiosaated
ja me peame ka jumalateenistusi,
nii et inimesed tulevad me juurde, saadavad kirju ja helistavad,
jagades kõige selle läbi oma vajadusi, mille eest me siis ka palvetame.
Üsna sageli on näha, et kui nad vaid mõistaks mõnda põhiasja,
oleks see võtmeks nende olukorra lahendamisele.
Iga uue aasta hakul seavad inimesed endale ikka eesmärke,
mistõttu olgu üks nendest siis selline: muutuda tarbijast tootjaks.
Tõsi, eks me iga üks ole tarbijad,
kuid me ei saa koguaeg mõelda: mina, mina, mina, mulle, mulle, mulle.
Mõned inimesed soovivad,
et paluksime nende usu uuenemise pärast.
Me võime ju seda teha, aga vahel me ütleme naljatamisi,
et kuigi võime paluda inimesele usku, võib see palve venida väga pikale
ja minna mingi hetk üle lausa jutluseks, mis on igati võimalik.
Kuid keegi ei kujuta ju ette, et ta eest palutaks mitu päeva jutti
ja siis veel pühapäeviti ka mõne tunni jagu.
Võimalik, et see kinnitaks su usku, kuid samas pole see loomulik viis
paluda kellelegi usku või usu värskendust.
Mäletad sa Roomlaste kirja 12:2, kus on öeldud... - Uuenduge.
No tegelikult: "Muutuge!" Räägitakse ka meelte uuendamisest,
ehk siis: "Muutuge meele uuendamise teel."
Nii et me muutume või õigemini: muudame iseendid.
Sa mõtled nüüd, et see on nii raske ja kas kuidagi kergemini ei saaks.
Sa pigem ootaks, et pastor tuleks ja silitaks sul pead
ning muutumine ja tervenemine toimuks mõnel muul moel.
Prohevt Eliisa aga ütles pidalitõbisele: "Mine Jordani jõkke ja saad terveks!"
See oli algul ikka väga raske, kuid ta läks ja tegi nii,
saades täiesti terveks.
Meie tänane teema on "Jumal ilmub oma templis".
Ta ilmub teatud moel ja teatud paigas ning seda on oluline mõista.
Elame tänapäeval üsna raskel ajal, kus valitseb individualism
ja kus inimene mõtleb vaid iseendale.
Oma vajadustele ja soovile ise otsustada ja olla iseenda peremees.
Kellegi nõu just palju ei kuulata.
Kuid tead, mis? Jumal ei küsi, mis ajas me elame.
Loomulikult Ta teab seda, kuid ometigi Ta ütleb meile:
siin on tee, mida mööda minna ja siin on lahendus ning vastused.
Nii et tulge minu juurde kõik vaevatud ja koormatud
ja mina annan teile hingamise!
Vaatame koos Piiblist Luuka 2 ptk.
Kui ütled, et tänapäeval loetakse Piiblit ju netist või telefonist,
siis võta need lahti, kui nii on mugavam.
Luuka 2 peatükk.
Lugesime sealt teatud salme jõulude ajal, aga mitte kõiki, nii et:
Luuka 2:25
"Ja vaata, Jeruusalemmas oli mees, Siimeon nimi.
See mees oli õiglane ja vaga ning ootas Iisraeli lohutust,
ja Püha Vaim oli tema peal.
Püha Vaim oli talle ennustanud, et ta ei sure enne,
kui ta on näinud Issanda Messiat.
Ta tuli Vaimu ajel pühakotta." Selle lause võib alla joonida.
"Ta tuli Vaimu ajel pühakotta.
Ja kui vanemad tõid sinna lapse Jeesuse,
et toimida temaga Seaduse sätte järgi,
siis ta võttis tema sülle, ülistas Jumalat ja ütles:
Issand, nüüd sa lased oma sulasel lahkuda rahus oma ütlust mööda,
sest mu silmad on näinud sinu päästet."
Ta tuli Vaimu ajel...
Tol ajal veel ei peetud templis jumalateenistusi,
kuid tempel oli siiski olemas.
See vana mees elas Jeruusalemmas ja ühel lainel Püha Vaimuga.
Sa võid nüüd öelda, et Püha Vaim tuli ju alles hiljem!
Tuli küll, aga samas oli Püha Vaim koguaeg olemas ja liikus juba varem.
Püha Vaim ilmutas sellele mehele, et nüüd on aeg!
Oled palvetanud ja oodanud nii kaua ning saanud ka kinnituse Jumalalt,
et sa ei sure enne, kui oled näinud ära Jumala võitu.
Nii et mine nüüd templisse!
Ka meiegi, kui Püha Vaim tuleb me üle,
kogeme, et nüüd tuleb teha seda või toda.
Minna sinna või teha seda.
Kui Püha Vaim meid kõnetab ja näiteks mõne inimese meelde toob,
tasub haarata küll telefoni järele ja helistada sellele inimesele.
On oluline mõista, et Püha Vaim tahab aidata meid.
Püha Vaim aitas ka Siimeoni, nii et ta läks templisse.
Ja see huvitav asi on, et ta kohtus Jeesusega just seal templis.
See on kogu me loo tuum.
Templis on midagi erilist, mis sellega seostub.
Nii et kui Siimeon tuli templisse, kohtas ta seal Jeesust.
Jeesus oli templis.
Ta ei elanud seal, vaid oli seal alles esimest korda -
beebina, kes oli toodud ümberlõikamisele.
Kuid seal Ta oli
ja see imeline kohtumine leidis aset just templis.
Minnes edasi salmiga 36: "Seal oli ka prohvet Hanna..."
Olge õnnistatud kõik jumalanaised, kes elate lähedases suhtes Jumalaga,
palvetate inimeste eest ja kannate neid.
Kui vaid mehed mõistaks, kui palju naised tegelikult teevad.
Nad on kandev ja ülesehitav jõud, kes vaimus sillutavad teed.
Siinkohal väike lugu eelmise aasta sügisest,
kui meil oli otseülekanne TV7's.
Tegin seal midagi, mida kunagi varem polnud teinud.
Kogesin mingi hetk, et peaksime laulma vaimus.
Nii et võtsime pisut aega - 2-3 minutit ja laulsime vaimus.
See oli väga võimas ja võrratu, kuid sinna paika see samas jäi.
2 päeva hiljem aga helistas üks naine ja tutvustas end.
Ütles, et ta on prohveti anniga vanem naisterahvas,
kes kunagi varem polnud midagi sarnast kogenud,
aga kes meie vaimus laulmise ajal sai ühe selgituse ühele sõnumile.
Palusin, et ta saadaks selle meilegi ja ta tegi seda.
Tõesti imeline, mida Püha Vaim teeb, kui laseme Tal tegutseda
ja avame end sellele, mida Tema tahab.
Igal juhul - siin oli see prohvet Hanna "Penueli tütar, Aaseri suguharust,
kes oli kõrgesse ikka jõudnud.
Ta oli mehega elanud seitse aastat pärast oma neitsipõlve
ja lesk olnud kuni kaheksakümne neljanda eluaastani."
Tema kõrge vanus näitab, et ta oli ikka pikka aega lesk olnud,
kuid ta ei kulutanud oma lesepõlve halamisele: "Vaene, väike mina!",
vaid hakkas otsima Jumalat ja koges ka Tema Vaimu ligiolu ja mõju.
"Tema ei lahkunud pühakojast, vaid teenis Jumalat ööd ja päevad
paastumiste ja palvetamistega."
Sa ütled nüüd, et see on ju täielik fanatism!
Ei ole! See on Jumala teenimine.
Naine pühendas iseennast, oma aega ja jõudu Jumalale.
Kuid mis veelgi olulisem - ta tegi seda templis.
Ära meist nüüd valesti aru saa - me teame väga hästi,
et Jeesust võib kohata ka oma kodus;
et me võime paluda ja olla pidevas osaduses Jumalaga
nii bussis, rongis, autos kui lennukis;
pliidi taga süüa tehes või diivanil pikutades.
Sa võid paluda ja otsida Jumalat kus iganes.
See kõik toimub su sees ja keegi ei kuule ega näe seda.
Aga vahel sa võib-olla räägid ka keeltes ja sul on oma "salaliin",
mida Saatan ei mõista, aga mis jõuab otse Jumala südamesse,
kuna Jumal on vaim ja vaim ühendub vaimuga.
Samas aga pole see ilma asjata, et mainitakse templit
ja seda, kuidas Hanna seal aega veetis.
Seetõttu ilmus Jumal seal ühel erilisel moel ja teeb seda tänini.
Keegi võib nüüd öelda:
"Kas sa ei tea, et tempel pole tänapäeval enam füüsiline ehitis,
vaid Jumala kogudus!"
Muidugi tean! Aga ma tean sedagi, et Jumal on andnud meile teatud pildi.
Vaadates Apostlite tegusid, me näeme, et Jumal loob ühe pildi,
kuidas kogudus toimib ja teenib
ning mil' tingimustel Jumala Vaim sellega kaasas on.
Vaadates Apostlite tegude 2-ptk,
me näeme, et inimesed võtavad Jeesuse vastu ühel kindlal moel
ja lasevad end ristida Tema nimesse.
Seejärel aga jätkavad üheskoos oma teekonda, tehes teatud asju,
millest peagi ka mainime.
Need inimesed olid osa uuest ja mitte vanast lepingust.
Kuid uue lepingu asjad toimisid paljuski nii nagu vanagi omad:
inimesed läksid templisse ja pidasid seal jumalateenistusi.
Jah, tänapäeval toimub see kõik koguduses,
aga samas mitte ka väljaspool koguduse piire,
nii et see on ikkagi seotud kogudusega.
Sa küsid nüüd, et millega ma sind siis nüüd aidata saan?
Tahan aidata sellega, et öelda: me vajame üksteist.
Me vajame ühtsust teiste usklikega ja me vajame kogudust.
Kui ma üldse sel aastal midagi saavutada tahaks,
siis on see aidata inimestel mõista,
et küsimus pole vaid "minus ja Jeesuses".
See on "Jeesus, teised ja mina".
Soovides toetada TV7 tööd, võite helistada 900 1777 (hind 7 eur)
Ehk siis - küsimus pole vaid sinus ja Jeesuses.
Selles, et naudid privaatsuhet Temaga ja pastorit ei vajagi.
Ära iialgi arva, et sa ei vaja karjast, sest sa vajad!
Sa vajad nii Jeesust kui karjast, kelle Tema on ametisse määranud
ja kes annab oma elu oma karja eest.
Sa vajad olukordi, kus suhelda nii karjase kui teiste karjaliikmetega,
et kogeda ühtsust sellega, mis on Jumala plaan ja tahe.
Seega küsimus pole vaid sinus ja Jeesuses.
Me vajame teisi enda kõrval, sest keegi ei saa üksinda hakkama.
Ei mina ega sina saa üksi hakkama ja kui tahame saada abi ülalt,
on aeg otsida koguduse ühtsust.
Oleme seda ennegi rõhutanud ja oleme rõõmsad inimeste üle,
kes otsivad koguduse osadust.
Julgeksin lausa öelda, et tegu on nii tähtsa teemaga,
et kui su kodukandis pole mõnda kogudust,
siis kaalu võimalust kolida mõnda teiste paika.
Soome pole teab, mis suur maa, et seda teha ei saaks.
Lisaks sellele on võimalik kasutada erinevaid transpordivahendeid.
Nii et kui vähegi püüda, on võimalik teistega liituda.
Sest üksi olles võib meid tabada igasugu mõtteid, tundeid ja rünnakuid.
Kuid Piibel ütleb, et kus juba kaks on koos...
See ei puuduta ainult abielu.
Tihti öeldakse, et üksi ei saa hakkama, aga kui olla kahekesi, siis...
Kui tegu on abielupaariga - mehe ja naisega,
siis nad saavad koos palvetada.
Aga samas me kõik vajame kedagi, kes toetaks meid vaimses mõttes
ja selleks ei pea tingimata abikaasa olema.
See võib olla ka mõni usukaaslane.
Kuid me vajame inimesi, kellelt ammutada abi, tuge ja julgust.
Aeg läheb ruttu, mistõttu jätkame järgmisel nädalal.
Aga enne seda tahaks julgustada teid jätkuvalt toetama TV7 tööd ja tegevust.
Meie küll toodame neid saateid, aga TV7 saadab need eetrisse,
mistõttu toetage julgesti TV7't.
Kuid nüüd tahame paluda üheskoos.
Võib-olla sa pole kunagi Jeesust oma südamesse kutsunud,
mistõttu korda seda väikest palvet meie järel:
Jeesus Kristus,
tahan anda oma elu sulle.
Sa surid minu eest,
kuid võitsid surma ära,
tõustes surnuist
ja elades täna.
Ma usun Sinusse
ja annan end Sulle.
Tule mu südamesse
ja andesta mu patud.
Lase mul kogeda uuestisündi,
et minust võiks saada
Sinu laps.
Aitäh Sulle, Jeesus.
Kui seda palvet just palusid,
tahan kuulutada kõik su patud andeks
ja öelda, et sa oled Jumala laps.
Võta meiega julgesti ühendust, et saaksime sind aidata edasi sel teel.
Ja kohtume taas nädala pärast! Kõike head!
Tõlge: Anne-Ly Raukas